|  |  |  |  |
| --- | --- | --- | --- |
|  |  |  |  |
|  | **REPUBLIKA HRVATSKA** |  |  |
|  | **Brodsko-posavska županija** |  |  |
|  | Općina Sikirevci Općinski načelnik |  |  |
|  |  |
| KLASA: 113-02/24-01/01 |  |
| URBROJ: 2178-26-01-24-01 |  |
| Sikirevci, 30.04.2024. |  |

Na temelju članka 48. stavka 1. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 128/08, 36/09, 150/11, 144/12, 19/13, 137/15, 123/17, 98/19, 144/20), članka 47. Statuta Općine Sikirevci (Službeni vjesnik Brodsko-posavske županije“ broj 11/21. i „Službeni glasnik Općine Sikirevci“ broj 1/22, 7/23.) te članka 10. Pravilnika o unutarnjem redu Jedinstvenog upravnog odjela Općine Sikirevci („Službeni vjesnik Brodsko-posavske županije“, broj 6/22. ), u skladu sa prijedlogom pročelnice o rasporedu radnog vremena, načelnik Općine Sikirevci donosi

**O D L U K U**

 **o radnom vremenu Jedinstvenog upravnog odjela**

**Općine Sikirevci**

**Članak 1.**

Ovom Odlukom uređuje se radno vrijeme Jedinstvenog upravnog odjela Općine Sikirevci (dalje: Jedinstveni upravni odjel), te raspored radnog vremena tijekom tjedna i radnog dana, uredovni dani, vrijeme za rad sa strankama i druga pitanja u vezi s radnim vremenom.

**Članak 2.**

U Jedinstvenom upravnom odjelu radno vrijeme traje 40 sati tjedno, od ponedjeljka do petka po osam (8) sati dnevno. Dnevno radno vrijeme je u sve radne dane od 07.00 do 15.00 sati.

**Članak 3.**

U Jedinstvenom upravnom odjelu stranke se u pravilu primaju svakim radnim danom od 08.00 do 14.00 sati, iznimno zbog posebnih okolnosti, stranke se mogu primiti i izvan naznačenog vremena.

**Članak 4.**

Dnevni odmor službenika i namještenika tijekom radnog vremena traje 30 minuta.

Na dnevni odmor službenici i namještenici Jedinstvenog upravnog odjela odlaze u vremenu od 10.00 do 10:30 sati.

**Članak 5.**

Obavijest o radnom vremenu utvrđenom ovom Odlukom oglasiti će se na oglasnoj ploči Općine Sikirevci , ulaznim vratima općinske zgrade i na web stranici Općine Sikirevci.

**Članak 6.**

Ovom Odlukom prestaje vrijediti Odluka o radnom vremenu Jedinstvenog upravnog odjela Općine Sikirevci („Službeni glasnik Općine Sikirevci“, broj 2/23).

**Članak 7.**

Ova Odluka stupa na snagu osmog dana od dana objave u „Službenom glasniku Općine Sikirevci“ s primjenom od 01.svibnja 2024.

OPĆINSKI NAČELNIK

OPĆINE SIKIREVCI

 OPĆINSKI NAČELNIK

 Josip Nikolić, dipl.ing.drv.,v.r.